точка на самозадоволяването те имат стратегическо значение за производството на храна. Това се дължи на качеството на почвите и на равнинния характер на терена. Почвите са със средна дълбочина, имат средно съдържание на хумус и са пропускливи и с лека консистенция. Преобладава обработваемата земя.
 Кафявите почви върху дълбока песъчливо-глинеста основа са разположени в полите на хълмовете Slovenske Gorice и в долина Pesnica, а песъчливо-глинестата почва е основният им съставен елемент. Те са по-дълбоки почви, с по-фина консистенция и по-слабо пропускливи. В областта се развива интензивно производство на полски култури, трева и хмел.
 Антропогенните почви се срещат в долината на река Pesnica, където тя навлиза в Ptujsko Polje. По-голямата част от земята е била подобрена (от гледна точка на дрениране и земеделско ползване). Физичните и химичните свойства на почвите са изменени. Почвите са аерирани и пропускливостта им е подобрена благодарение на дълбоката оран, а използването на торове е повишило тяхното pH, така че те вече не са киселинни. Върху тези почви преобладава интензивното отглеждане на култури.
 От географска гледна точка Dravsko-Ptujsko Polje е част от Субпанонския район на Словения. Климатът в този географски район може да се опише като най-силно изразено континентален. Той не се характеризира с голямо количество валежи — средногодишното количество през периода 1961—2000 г. е около 950 mm. В района на Ptuj по-голямата част от валежите падат през юни, юли и август (обикновено повече от 100 mm месечно), а най-сухите месеци са март, април и май (едва 60—85 mm месечно).
 Реколтата на „Ptujski lük“ трябва да се събира на ръка. Това гарантира високото качество на продукта. Друга характерна черта на „Ptujski lük“ е, че отделните глави се сплитат в традиционни сплитове от шест или дванадесет глави лук с един и същ размер и цвят.
 5.2. Специфична характеристика на продукта
 „Ptujski lük“ се отличава със своята дълготрайност и отлични кулинарни свойства. При готвене лесно се разварява, като същевременно запазва своя характерен вкус. Други характерни черти на „Ptujski lük“ са неговата сърцевидна до сплескана форма, червеникавият цвят на обвивните и месестите люспи, както и умерено лютият му вкус.
 5.3. Причинно-следствена връзка между географския район и качеството или характеристиките на продукта (за ЗНП) или между географския район и специфичното качество, репутацията или друга характеристика на продукта (за ЗГУ)
 Връзката между „Ptujski lük“ и района се основава на репутацията, която е придобивал в продължение на много години, както и на дългогодишния традиционен метод на производство. „Ptujski lük“ е общоприетото наименование за лука, отглеждан в Ptujsko Polje в продължение на повече от 200 години. От незапомнени времена районът на отглеждане се нарича „лукопроизводствената област“ (lükarija) именно защото в него се отглежда лук (lüka). Anton Ingolič, който е живял и работил в този район, пише, че отглеждането на лук е започнало в Dornava — сърцето на лукопроизводствената област — и оттам се е разпространило в цялото Ptujsko Polje. Всички производители в Dornava — а и в целия район на Ptujsko Polje — се занимават с отглеждане на лук, но най-вече малките и средните земеделски производители.
 Благодарение на валежния профил редуването на зърнените култури е